open-index/open-wikipedia-markdown huggingface dataset:
Žeimele

**Žeimele** (, ), arī **Žeime**, ir miests Lietuvā, Bērsteles upes krastos, seņūnijas centrs Šauļu apriņķī. Atrodas valsts ziemeļu daļā, netālu no robežas ar Latviju. Līdz 16. gadsimtam bijusi Livonijas Konfederācijas un Kurzemes un Zemgales hercogistes sastāvā, tāpēc šeit saglabājušās stipras luterāņu baznīcas tradīcijas un latviešu mazākumtautība.

## Vēsture
Pirmo reizi minēta 1500. gadā kā Žeimeles muiža, kas atradās Livonijas ordeņa iekarotajā zemgaļu Silenes novadā pie senā tirdzniecības ceļa, kas veda no Bauskas pils un Lietuvu. 1540. gadā dibināta evaņģēliski luteriskā baznīca, 1542. gadā pieminēts Žeimes miestiņš.
Pēc Kurzemes un Zemgales hercogistes nodibināšanas un robežas korekcijas Žeimeles apvidus 1585. vai 1587. gadā pārgāja Lietuvas dižkunigaitijas pakļautībā.

1596. gadā pie Žeimeles luterāņu baznīcas atvēra pirmo skolu. Līdz 1783. gadam Žeimeles luterāņu draudze ietilpa Kurzemes konsistorijas Bauskas diacēzē, pēc tam Lietuvas konsistorijā.
1826. gadā uzcēla Svētā Pētera un Pāvila katoļu baznīcu. 1920. gadā nodibināja vidusskolu, bet 1937. gadā lauksaimniecības skolu. 1993. gadā atklāja Žeimeles Zemgales novada muzeju.

## Žeimeles nosaukuma maiņas
Vēsturiski vietas nosaukums ir stipri mainījies gadsimtu gaitā: *Sheime*, *Žeime*, *Žeimeli*, *Žeimis*, *Scheimeln*. Latviešu valodā vēl 19. gadsimtā saukta par **Žeimi**, bet 20. gadsimtā par **Žeimeli**. Uzskata, ka nosaukums *žeimys* cēlies no seno zemgaļu valodas „tas, kurš salst" vai "ziemelis“. Tādā gadījumā *žeimė* nozīmēja „salta vieta“.

## Žeimelē dzīvojuši
* Gothards Frīdrihs Stenders, Žeimes luterāņu mācītājs (1753—1759), rakstnieks, latviešu literārās valodas veidotājs
* Konrāds Šulcs (tēvs), Žeimes luterāņu mācītājs (1759-1804)
* Konrāds Šulcs (dēls), Žeimes luterāņu mācītāja palīgs (1795-1800) un žurnālists
* Teodors Grothuss, fotoķīmijas pirmā likuma atklājējs, pirmās elektrolīzes teorijas izveidotājs, dzīvoja Geduču muižā (1808—1822)
* Mihaels Andreass Barklajs de Tolli, feldmaršals, Krievijas armijas pavēlnieks kara pret Napoleonu pirmajā etapā ticis kristīts Žeimes luterāņu baznīcā 1761. gada 27. decembrī
* Ābrams Īzaks Kūks, Žeimes rabīns (1888—1901), vēlāk Bauskas rabīns, Palestīnas virsrabīns, reliģiskā cionisma pamatlicējs
* Jozs Šļavs (*Juozas Šliavas*), vēsturnieks

## Attēlu galerija

Senosios karčemos, Žeimelis.JPG|Krogu komplekss 
Vienybės ąžuolas, Žeimelis.JPG|Vienotības ozols 
Zeimelis3.jpg|Vecās ēkas
Zeimelis4.jpg|Zemgales muzejs
Senas pastatas, Žeimelis.JPG|Mākslinieku ēka
Žeimelis. Teodoro Grotuso gatvė.JPG|Teodora Grotusa iela
Liuteronų klebonija, Žeimelis.JPG|Bijusī latviešu skola
Vaikų darželis, Žeimelis.JPG|Bērnudārzs
Kultūros namai, Žeimelis.JPG|Bijušais kultūras nams
Sudegusi prieškario Piliečių užeiga, Žeimelis.JPG|2019. gadā nodegušais "Pilsoņu krodziņš"
Riboženklis, Žeimelis.JPG|Latvijas puses pilsētas vārtu piemineklis 
Liuteronų kapinės, Žeimelis.JPG|Luterāņu kapi
Prie mokyklos, Žeimelis.JPG|Piemineklis traktoram
Parkas prie klebonijos, Žeimelis.JPG|Parks 


## Atsauces

## Ārējās saites

* Žeimeles Zemgales muzejs
* pilsētas vēsture
* Žeimele fotogrāfijās
Pasvale

**Pasvale** () ir pilsēta un pašvaldības centrs Lietuvas ziemeļu daļā pie Svaļas upes, netālu no Latvijas robežas.

## Vēsture

13. gadsimtā Pasvale atradās uz zemgaļu Silenes zemes un sēļu Medenes zemju robežas (šajā apvidū atradās Saules zeme). 1254. gadā pēc Zemgales kristīšanas un sadalīšanas līguma šo apvidu ieguva Rīgas arhibīskapija. No 14. līdz 15. gadsimtam Pasvales apvidu pārmaiņus iekaroja Livonijas ordenis un Lietuvas dižkunigaitija. Pēc Melnas līguma noslēgšanas 1422. gadā to iekļāva Žemaitijas hercogistes sastāvā.

1497. - 1498. gadā Lietuvas dižkunigaitis Aleksandrs Jagellons Pasvalē lika uzcelt pirmo baznīcu. 1557. gadā Pasvalē parakstīja Pasvales līgumu, pēc kura Livonijas ordenis pakļāvās Lietuvas dižkunigaitijas virsvarai.

## Atsauces

## Ārējās saites
Jurijs Lončakovs

**Jurijs Lončakovs** (*Юрий Валентинович Лончаков*; dzimis ) ir Krievijas kosmonauts.

Jurijs Lončakovs beidzis Orenburgas augstāko kara aviācijas lidotāju skolu. 1998. gadā beidzis Žukovska kara aviācijas inženieru akadēmiju specialitātē "Lidaparātu un to sistēmu izmēģināšana".

1997. gadā izvēlēts par kosmonautu kandidātu. 1998. gadā ieskaitīts kosmonautu sagatavošanas grupā.

Lončakova pirmais lidojums kosmosā notika ar ASV kosmoplānu *[[Endeavour (kosmoplāns)|Endeavour]]* misijā *[[STS-100]]* uz Starptautisko kosmosa staciju (SKS).

Otro lidojumu veica 2002. gadā SKS 4. viesekspedīcijas ietvaros, nogādājot uz staciju kosmosa kuģi *[[Sojuz TMA-1]]*, bet uz zemi atgriežoties ar *[[Sojuz TM-34]]*.

2007. gadā februārī Lončakovs tika apstiprināts par SKS 18. ekspedīcijas komandieri dublējošajā apkalpē. 2008. gada maijā sakarā ar to, ka SKS-18 pamatapkalpes bortinženierim Saližanam Šaripovam tika atklātas medicīniskas problēmas, Jurijs Lončakovs tika pārcelts uz pamatapkalpi, turpinot trenēties kopā ar Maiklu Finku.  viņš startēja kosmos kuģī *[[Sojuz TMA-13]]*. Atgriešanās uz zemi notika .

Lončakovs gatavojās SKS-43/44 ekspedīcijai, bet 2013. gada augustā iesniedza atlūgumu sakarā ar pāriešanu uz citu darba vietu. 13. septembrī viņš atstāja Kosmonautu sagatavošanas centru. Lončakovam bija piešķirts amats *[[Gazprom]]*.
 Jurijs Lončakovs kļuva par Krievijas Federālās kosmiskās aģentūras vadītāja palīgu pilotējamās programmās.

2014. gada 7. aprīlī viņš kļuva par Gagarina kosmonautu sagatavošanas centra priekšnieku. Šajā amatā viņš bija līdz 2017. gada 12. oktobrim. Pēc tam viņš kļuva par *[[Roskosmos]]* ģenerāldirektora padomnieku un nodarbojās ar pilotējamās kosmonautikas projektiem starptautiskās sadarbības jomā.

## Ārējās saites
* Biogrāfija

## Ārējās saites
Maikls Finks

**Edvards Maikls Finks** (*Edward Michael "Mike" Fincke*; dzimis ) ir ASV gaisa spēku virsnieks, Nacionālās aeronautikas un kosmosa administrācijas (*NASA*) astronauts.

Maikls Finks pirmo kosmisko lidojumu veica 2004. gadā sešu mēnešu 9. ekspedīcijā uz Starptautisko kosmosa staciju (SKS).

Otrais lidojums kosmosā Finkam sākās  misijā SKS-18 ar kosmosa kuģa *[[Sojuz TMA-13]]* startu. Uz zemi viņš atgriezās .

Maikla Finka trešais lidojums kosmosā notika 2011. gada maijā *[[Space Shuttle]]*  misijā *[[STS-134]]*, esot misijas speciālistam.

Ceturto reizi kosmosā Maikls Finks devās 2025. gada 1. augustā, ar kosmosa kuģi *[[SpaceX Crew-11]]* dodoties uz SKS. Viņš bija 73. ekspedīcijas lidojuma inženieris un 74. ekspedīcijas komandieris. Uz Zemes atgriezās priekšlaicīgi 2026. gada 15. janvārī, *NASA* ziņojot, ka vienam apkalpes loceklim (neatklājot kuram) radušās medicīniskas problēmas.

2026. gada 25. februāra paziņojumā Finks atklāja, ka viņam bija medicīniska problēma. Viņš sacīja, ka šī problēma prasīja tūlītēju apkalpes biedru uzmanību, un, pateicoties viņu rīcībai *NASA* lidojumu ārstu vadībā, viņa stāvoklis ātri stabilizējās. Viņš sacīja, ka lēmums atgriezties mājās agrāk tika pieņemts, lai varētu izmantot modernas medicīniskās attēlveidošanas metodes, kas nebija pieejamas kosmosa stacijā. Pēc nolaišanās Finku ārstēja Skripsas memoriālajā slimnīcā La Džolā. Viņš sacīja, ka tagad  jūtas ļoti labi.

## Kosmisko lidojumu kopsavilkums

## Atsauces
Finks

**Finks** var būt:
* Edolfs Finks (*Adolph Jay Fink*; 1890-1956) — amerikāņu šahists;
* Eižens Finks (1885—1958) — fotogrāfs un gaišreģis Latvijā;
* Maikls Finks (*Mike Fincke*; 1967) — ASV gaisa spēku virsnieks un NASA astronauts;
* Robins Finks (*Robin Finck*; 1971) — ASV mūziķis;
* Torstens Finks (*Thorsten Fink*; 1967) — vācu futbola treneris, bijušais futbolists.
Peldēšana 2008. gada vasaras olimpiskajās spēlēs — 4x200 metru stafete brīvajā stilā vīriešiem

Sacīkstes **4 x 200 metru stafetē brīvajā stilā vīriešiem** notika 12. un 13. augustā. Sacīkstēm kvalificējās 16 komandas. Zelta medaļu izcīnīja ASV komanda.

## Medaļu ieguvēji

## Priekšsacīkstes
Priekšsacīkstes tika aizvadītas divās peldējumu grupās. Astoņu labāko peldējumu rezultāti izcīnīja vietu finālā.

## Fināls
Vilhelms Vīns

**Vilhelms Kārlis Verners Oto Fricis Francis Vīns** (; dzimis , miris ) bija vācu fiziķis. 1911. gada Nobela prēmijas fizikā laureāts. Visplašāk pazīstams ar teorētiskiem pētījumiem par absolūti melna ķermeņa siltuma starojumu.

Dzimis zemes īpašnieka ģimenē, Austrumprūsijā (tagad Kaļiņingradas apgabals Krievijā). Bērnību pavadīja Rastenburgā. Ģimnāziju apmeklēja Heidelbergā. Studēja Getingenes Universitātē un Frīdriha Vilhelma Universitātē (tagad Berlīnes Humboltu universitāte). No 1883. līdz 1885. gadam strādāja Hermaņa fon Helmholca laboratorijā. 1886. gadā ieguva doktora grādu. No 1896. līdz 1899. gadam bija lektors Āhenes Tehniskajā universitātē. 1900. gadā ieņēma Vilhelma Rentgena vietu Vircburgas Universitātē.

## Atsauces

## Ārējās saites

*Vilhelma Vīna biogrāfija Nobela prēmijas mājaslapā
Hasekura Cunenaga

**Hasekura Cunenaga** (, dzimis , miris ) bija japāņu samurajs. No 1613. gada līdz 1620. gadam Cunenaga bija vadītājs diplomātiskai misijai, kas devās no Japānas uz Vatikānu Romā. Viņš devās uz Romu caur Jaunspāniju, ierodoties Akapulko un tālāk turpinot ceļu no Verakrusas.

## Ārējās saites

* Ayuntamiento Coria del Rio: ''Apellido "Japón" – Relaciones'' On the surname "Japón." 
* Guide to Hasekura's grave in Enchōzan 
* Sendai City Museum Hasekura Tsunenaga
Shackleton

***Shackleton*** var attiekties uz:
* Ernests Šekltons — polārpētnieks *(Ernest Henry Shackleton)*
* Šekltona — atbalsta bāze Antarktīdā *(Shackleton Base)*
* Šekltona grēda *(Shackleton Range)* — kalnu masīvs Antarktīdā
* Šekltona krasts *(Shackleton Coast)* — piekraste Antarktīdā
* Šekltona šelfa ledājs *(Shackleton Ice Shelf)* — šelfa ledājs Antarktīdā
* Šekltona krāteris *(Shackleton)* — krāteris uz Mēness
Harrieta Tabmena

thumb|155px|Harrieta Tabmena ap 1880. gadu.

**Harrieta Tabmena** (*Harriet Tubman*, dzimusi **Araminta Rosa** (*Araminta Ross*) ap 1822. gadu, mirusi ) bija afroamerikāņu abolicioniste, humāniste un spiedze ASV pilsoņu kara laikā. Pēc izglābšanās no gūsta viņa veica vismaz 13 misijas, lai atbrīvotu vairāk nekā 70 vergus, izmantojot pretverdzības aktīvistu palīdzību un drošas paslēptuves, kas pazīstamas ar nosaukumu "Pazemes dzelzceļš" (*Underground Railroad*). Pēc ASV pilsoņu kara viņa cīnījās par sieviešu balsstiesībām.
Nervs

right|thumb|Kājas nervi <sub>(iekrāsoti dzelteni)</sub>
**Nervs** () ir perifērās nervu sistēmas daļa, kas sastāv no vairākiem paralēliem nervu šķiedru kūlīšiem, kuri ir ietverti saistaudu apvalkā. Nervi saista centrālo nervu sistēmu (CNS) ar visiem ķermeņa orgāniem un audiem. Nervu šķiedras ir veidotas no perifērajiem neironu garajiem izaugumiem — aksoniem vai dendrītiem. Nervi ir sastopami tikai perifērajā nervu sistēmā un pārvada elektroķīmiskos impulsus. Centrālajā nervu sistēmā ir analogas vienības, kuras tiek sauktas par vadīšanas ceļiem jeb traktiem.
Nervs sastāv no vairākiem nervu šķiedru kūlīšiem, kas ietverti saistaudu apvalkā. Nervu šķiedru veido nervu šūnas izaugums kopā ar glijas šūnu apvalku. Dažādos nervos nervu šķiedru skaits var būt atšķirīgs. Pēc impuslu vadīšanas virziena nervus iedala:
* **jušanas nervi**, jeb **aferentie** — sastāv no jušanas neironu (aferento neironu) dendrītiem un pārvada impulsus no receptoriem uz CNS.
* **jauktie nervi** — sastāv gan no dendrītiem, gan aksoniem un pārvada impulsus abos virzienos (no receptora uz CNS, gan no CNS uz efektoru).
* **kustību nervi**, jeb **eferentie** — sastāv no kustību neironu aksoniem un pārvada impulsus no CNS uz efektoru.
Nervus, tāpat kā visu nervu sistēmu, var iedalīt arī:
* **Somatiskajos nervos** — tos veido mielinizētās nervu šķiedras, un tie inervē šķērssvītroto muskulatūru, ādu un maņu orgānus. Tie ir galvas smadzeņu nervi un muguras smadzeņu nervi.
* **Veģetatīvajos** — tos veido nemielinizētās šķiedras un tie inervē galvenokārt iekšējos orgānus un asinsvadus. 
Taču veģetatīvo nervu šķiedras bieži vien ir arī somatiskajos nervos — tie veido veģetatīvo nervu sistēmu.

Nervi atrodas saistaudos un bieži iet līdztekus asinsvadiem. Ja nervs tiek bojāts vai saspiests, inervējamā rajonā rodas ādas jušanas traucējumi vai muskuļu paralīze. Traumās pārrautie nervi var reģenerēties, ja to galus sašuj. Reģenerācija ir ļoti lēna un ne vienmēr pilnīga. Dažas infekciju slimības vai traumas var izraisīt atsevišķa nerva vai vairāku nervu un to pinumu iekaisumu.

## Skatīt arī
* Smadzenes
Vīns (nozīmju atdalīšana)

**Vīns** var būt:

* vīns — alkoholisks dzēriens;
Uzvārds ( — vācu tulkojums Vīnes pilsētai), kas ir maz izplatīts vācu  cilmes uzvārda. Cilvēki ar šo uzvārdu:

* Vilhelms Vīns (*Wilhelm Wien*, 1864—1928) — vācu fiziķis.
1001. gads

**1001. gads** (MI) bija parastais gads, kas sākās trešdienā (pēc Gregora kalendāra). Šis bija 2. tūkstošgades un 11. gadsimta pirmais gads.

## Notikumi
* Stefans I pasludināja sevi par Ungārijas karali.
* Mocekļa Eduarda, Anglijas karaļa, kanonizēšana.
* Leifa Eriksona vadībā vikingi Zimeļamerikā izveidoja nelielas apmetnes ap Vīnlandi.
* Samanīdu dinastijas gāšana Irānā.

## Miruši
* Vangs je Čengs — ķīniešu dzejnieks
Sigur Rós

***Sigur Rós*** () ir islandiešu postroka grupa ar melodisku, klasisku skanējumu un minimālistiskiem elementiem. Grupu pazīst pēc tās ēteriskās skaņas un vadošā dziedātāja Jona Tora Birgisona falseta.

## Diskogrāfija

### Studijas albumi
* *[[Von (albums)|Von]]* (1997)
* *[[Ágætis byrjun]]* (1999)
* *[[( )]]* (2002)
* *[[Takk...]]* (2005)
* *[[Með suð í eyrum við spilum endalaust]]* (2008)
* *[[Valtari]]* (2012)
* *[[Kveikur]]* (2013)
* *Átta* (2023)

### Izlases
* *[[Hvarf/Heim]]* (2007)
* *[[We Play Endlessly]]* (2009)

## Ārējās saites

* Oficiālā vietne
Klauss fon Štaufenbergs

**Klauss Filips Marija Šenks grāfs fon Štaufenbergs** (; dzimis , miris ) bija vācu aristokrāts un vērmahta virsnieks, kurš bija neveiksmīgās 20. jūlija sazvērestības pret Ādolfu Hitleru viens no līderiem un atentāta tiešais izpildītājs. Sazvērestību atbalstīja Vērmahta virsnieku aprindas, un tajā bija plānots nogalināt Ādolfu Hitleru un likvidēt NSDAP varu Vācijā.

## Dzīvesgājums
Dzimis Švābijā, slavenu aristokrātu ģimenē, viņa māte Karolīne Šenka fon Štaufenberga bija cēlusies no vācbaltiešu fon Ikskilu dzimtas. 1926. gadā sāka dienestu kavalērijas daļā Bambergā. Mācījās Prūsijas Kara akadēmijā Berlīnē, ieguva leitnanta pakāpi un vēlāk dienēja 1. vieglajā divīzijā (*1. leichten Division*) ģenerāļa Ēriha Hepnera vadībā (arī viņš vēlāk iesaistījās sazvērestībā). 1938. gadā divīzija piedalījās Sudetu apgabala aneksijā.

Sākoties Otrajam pasaules karam, Klauss fon Štaufenbergs kā štāba virsnieks piedalījās Polijas kampaņā, iebrukumā Francijā, PSRS un cīņās Ziemeļāfrikā. 1943. gadā Tunisijā tika smagi ievainots. Kaut arī iesākumā iespaidojies no vācu uzvarām frontē, tolaik viņš jau bija pārliecināts Hitlera režīma pretinieks un saistījies ar vērmahta antihitleriskajām aprindām. Lai sagatavotu atentātu pret Hitleru, Klauss fon Štaufenbergs tika piekomandēts Rezerves armijai (*Ersatzheer*) Berlīnē, kur viņa komandieris bija sazvērestības līdzdalībnieks ģenerālis Frīdrihs Olbrihts.

1944. gada 20. jūlijā Štaufenbergs kopā ar virsleitnantu Verneru fon Heftenu ar lidmašīnu ieradās uz sapulci Hitlera mītnē *[[Wolfsschanze]]* Prūsijā pie Rastenburgas ar diviem spridzekļiem portfelī. Tā kā sapulce ar Hitlera piedalīšanos pēkšņi no pazemes bunkura tika pārcelta uz citu vietu, Štaufenbergam izdevās iedarbināt tikai vienu no bumbām. Sprādziena rezultātā gāja bojā četri cilvēki, vairāki tika ievainoti, bet Hitlers tika vien viegli ievainots, jo trieciena spēku mazināja galds, zem kura spridzeklis bija novietots. Izdzirdot sprādzienu, Štaufenbergs un Heftens paspēja pamest Hitlera mītni un izlidot uz Berlīni.

Domādams, ka Hitlers ir miris, Štaufenbergs un citi apvērsuma dalībnieki Berlīnē ķērās pie armijas daļu apzināšanas, lai arestētu SD un SS līderus, tomēr īsi pēc tam Jozefs Gebelss teica radiouzrunu par neveiksmīgo atentātu, bet plkst. 19.00 radio uzstājās pats Hitlers. Apvērsums bija cietis neveiksmi. Redzēdams, ka plāns izgāzies, Štaufenberga tiešais priekšnieks ģenerālpulkvedis Frīdrihs Fromms, kurš zināja par sazvērestību, tomēr tai netraucēja, glābdams savu dzīvību, arestēja Štaufenbergu un trīs viņa līdzgaitniekus. Pēc īsa kara tribunāla viņiem tika piespriests nāvessods, viņi tika nošauti un apglabāti ar militāru godu. Štaufenberga pēdējie vārdi pirms nošaušanas bija "Lai dzīvo svētā Vācija" (*Es lebe das heilige Deutschland*).

## Ārējās saites

* Die Akte Stauffenberg  
* "Long live our sacred Germany" Stauffenberg story 
* Одинокие герои 1.daļa 2.daļa 

## Atsauces
Šūnu automāts

thumb|Heksagonāls šūnu automāts
**Šūnu automāts** ir šūnu jeb rūtiņu kopums, kas veido periodisku (parasti kubisku, retāk heksagonālu) režģi. Katras šūnas stāvokli nākamajā laika posmā nosaka zināmi noteikumi atkarībā no kaimiņu šūnu stāvokļa pašreizējā momentā. Par kaimiņu šūnām tiek dēvētas šūnas, kas atrodas noteiktā, ne pārāk lielā, attālumā. Pazīstamākais un viens no interesantākajiem šūnu automātu piemēriem ir angļu matemātiķa Džona Konveja 1970. gadā izgudrotā spēle "Dzīve".
## Ārējās saites
* https://web.archive.org/web/20130423095721/http://plato.stanford.edu/entries/cellular-automata/ Stenfordas universitātes Filozofijas enciklopēdija - *Cellular Automata*
Bos

**Bos** var būt:

* Bos (ģints) - pārnadžu kārtas dobradžu dzimtas ģints latīniskais nosaukums; pie šīs ģints pieder piemēram govis
* bosniešu valodas ISO 639-2 un ISO 639-3 kods
Jeruzalemes templis

thumb|280px|Tempļa kalns mūsdienās
**Jeruzalemes templis** jeb **Svētais templis** ( — 'Svētais nams') ir jūdaisma svētākā svētvieta, atradās Jeruzalemē, pašreizējā Tempļa kalna vietā. Vēsturiski runa ir par diviem tempļiem.

Pirmais, Zālamana templis tika uzcelts septiņu gadu laikā un iesvētīts 957. gadā pirms mūsu ēras. 587. gadā pirms mūsu ēras to sagrāva babilonieši. Zālamana templis tika celts pēc norādēm, ko viņa tēvam, ķēniņam Dāvidam, bija devis Dievs. Dāvids zināja, ka nebūs tas, kas uzcels templi, taču uzsāka vākt būvmateriālus — cēlkokus, akmeni, zeltu, sudrabu un citus metālus. Templim bija jākalpo par vietu, kurā ebreji un citas tautas var pielūgt vienīgo Dievu.

Tā kā Zālamana valdīšanas laikā Izraēlas ķēniņvalsts aptvēra visas divpadsmit ebreju ciltis, tad tās visas piedalījās pirmā tempļa celtniecībā. Pēc ķēniņvalsts saškelšanās Jeruzaleme kļuva par Jūdejas galvaspilsētu. Ķēniņvalstī palika Jūdas, Benjamina un Levija cilšu pārstāvji. Pēc atgriešanās no Babilonas trimdas šo cilšu pēcnācēji templi atjaunoja.

Jauna tempļa celtniecība sākās 537. gadā p.m.ē. pēc Persijas karaļa Kīra Lielā pavēles. Darbi neritēja vienmērīgi, un templis tika iesvētīts tikai 515. gadā pirms mūsu ēras. Ap 20. gadu p.m.ē. Hērods Lielais templi atjaunoja un modernizēja. Romiešu-jūdu kara beigās 70. gadā romieši ieņēma Jeruzalemi un templi nodedzināja. Viss, kas mūsdienās palicis no tempļa, ir tā ārējo sienu drupas.

Pēc tam, kad Jeruzalemi iekaroja musulmaņi, Tempļa kalnā tika uzceltas divas mošejas. Ortodoksālie un konservatīvie ebreji gaida laiku, kad Mesija uzcels Trešo templi.

## Atsauces
Tors (ģeometrija)

thumb|200px|Tors

**Tors** (no  — 'izcilnis, izliekums') ir ģeometrisks ķermenis, ko ierobežo virsma, kas rodas, riņķim rotējot ap savā plaknē esošu ārēju (riņķi nekrustojošu) asi. Šī ķermeņa virsma ir toroidāla (gredzenam vai barankai līdzīga) un pieder pie rotācijas virsmām.

## Tora parametriskais vienādojums


\left\{
\begin{matrix}
x(\phi,\psi) = & (R + r \cos \phi) \cos \psi \\
y(\phi,\psi) = & (R + r \cos \phi) \sin \psi \\
z(\phi,\psi) = & r \sin \phi \\
\end{matrix}
\right.
\qquad \phi, \psi \in [0,2\pi)


*R* — attālums no riņķa centra līdz rotācijas asij, *r* — riņķa rādiuss.

## Tora neparametriskais vienādojums

Toru tajās pašās koordinātās un ar tiem pašiem rādiusiem var izteikt ar ceturtās pakāpes vienādojumu:

: \left( x^2+y^2+z^2+R^2-r^2 \right)^2-4R^2\left(x^2+y^2\right)=0

## Formulas

Virsmas laukumu un tilpumu šādam toram var viegli aprēķināt, izmantojot Papusa teorēmas un iegūstot formulas
: S = 4 \pi^2 R r = 2 \pi r \cdot 2 \pi R, \,
: V = 2 \pi^2 R r^2 = \pi r^2 \cdot 2 \pi R. \,

Šīs formulas ir tādas pašas kā cilindram ar augstumu 2π*R* un rādiusu *r*, izveidotam pārgriežot toru un atritinot to, iztaisnojot līniju, kas iet "pa tora centru". Zudumi virsmas laukumam un tilpumam tora iekšējā pusē precīzi kompensē pārpalikumus tora ārpusē.

## Tors topoloģijā

thumb|Tora virsmas izvēršana uz otru pusi caur caurumu tajā
Topoloģijā toru definē kā divu riņķu topoloģisko reizinājumu:

S^1\times S^1.

## Skatīt arī

* Cilindrs
* Riņķis
Krī valoda

**Krī valodas** ir tuvi radniecīgu algonkinu valodu grupa, kurā runā ap 117 000 Kanādas pamatiedzīvotāju joslā no Ziemeļrietumu Teritorijām līdz Labradorai. Tā ir visplašāk lietotā indiāņu valoda Kanādā.

Lingvistiski krī valodas pieder pie algonkinu valodu saimes austrumu atzara, un tās veido dialektu kontinuumu ar vairākiem savstarpēji saprotamiem, bet fonētiski un morfosintaktiski atšķirīgiem paveidiem, tostarp Plaines krī, Vudlendas krī, *Moosonee* krī un *Atikamekw*. Šīm valodām raksturīga polisintētiska gramatiskā struktūra, kurā vārdi tiek veidoti, apvienojot vairākas morfēmas vienā kompleksā vienībā, ļaujot izteikt sarežģītas nozīmes vienā vārdā.

Fonoloģiski krī valodām ir raksturīga vārda sākuma un galotņu redukcija, kā arī degunizācija noteiktos dialektos. Daļai dialektu, piemēram, austrumu krī, piemīt arī raksturīga intonācija un prozodiskā struktūra, kas ietekmē vārdu nozīmi un uzsvaru.

Sociolingvistiski krī valodas saglabā ievērojamu vitalitāti salīdzinājumā ar citām Ziemeļamerikas indiāņu valodām, pateicoties plašai kopienas lietojamībai, mācībām skolās un valodas revitalizācijas programmām, īpaši Kvebekā, Manitobā un Saskačevanā. Tajā pašā laikā valodu apdraud paaudžu pārrāvums un pāreja uz angļu vai franču valodu, jo īpaši urbānajās teritorijās.

## Atsauces

## Ārējās saites

* Krī-inuitu lingvistiskais atlants
* ''The Gift of Language and Culture''
* ''Nehinawe: Speak Cree'' 
* Austrumkrī valodas mājaslapa
* ''Our Languages: Cree''
* ''Languagegeek: Cree'' *OpenType* fonti
Vitālijs Kovaļs

**Vitālijs Kovaļs** (; dzimis 1980. gada 31. martā Permā) ir bijušais Baltkrievijas hokejists, vārtsargs. Karjeras lielāko daļu aizvadījis Krievijā, astoņas sezonas spēlējis Kontinentālajā hokeja līgā. Baltkrievijas hokeja izlases sastāvā spēlējis septiņos Pasaules čempionātos, kā arī 2010. gada olimpisko spēļu turnīrā.

## Spēlētāja karjera
Profesionāļa karjeru Kovaļs uzsāka 2000.—01. gada sezonā, kad debitēja Krievijas Superlīgas kluba Permas "Molot-Prikamie" sastāvā. Lai gan kluba sistēmā Kovaļs spēlēja līdz pat 2005.—06. gada sezonai, šajā laikā Krievijas Superlīgā hokejists aizvadīja vien 20 spēles. 2004.—05. gada sezonā Kovaļs aizvadīja vienu spēli arī Latvijas hokeja līgas kluba HK Liepājas Metalurgs rindās.

2005.—06. gada sezonā Kovaļs pievienojās Baltkrievijas Ekstralīgas klubam Grodņas "Neman", tajā spēlējot līdz pat 2007.—08. gada sezonas izskaņai, kad hokejists pievienojās jaunizveidotajam Kontinentālās hokeja līgas klubam Minskas "Dinamo".

2010. gada vasarā Kovaļs pievienojās Mitišču "Atlant" rindām, taču pēc gada noslēdza līgumu ar Ņižņijnovgorodas "Torpedo". Kovaļs tika izvēlēts dalībai 2012. gada Kontinentālās hokeja līgas Zvaigžņu spēlē, taču tajā nepiedalījās īsi pirms spēles gūtās traumas dēļ. "Torpedo" rindās Kovaļs spēlēja līdz 2014. gadam, kad pievienojās Ufas "Salavat Julajev" rindām. Pēc "Salavat Julajev" rindās aizvadītas sezonas 2015. gada septembrī noslēdza viena gada līgumu ar Ņižņekamskas "Ņeftehimik", pēc sezonas beigām noslēdzot profesionāļa karjeru.

Baltkrievijas hokeja izlases rindās spēlējis 2010. gada olimpisko spēļu turnīrā, kā arī 2008., 2009., 2010., 2012., 2014., 2015. un 2016. gada Pasaules čempionātos.

## Ārējās saites
Marks Hartigans

**Marks Hartigans** (; dzimis  Fortsentdžonā, Kanādā) ir bijušais kanādiešu hokejists, centra uzbrucējs. Karjeras laikā aizvadījis 102 spēles Nacionālajā hokeja līgā. 2008.—09. un 2010.—11. gada sezonās spēlējis KHL kluba Rīgas "Dinamo" sastāvā.
thumb|Marks Hartigans ar Dinamo faniem 2010. gadā
## Karjera
2002. gadā M. Hartigans parakstīja līgumu ar NHL klubu Atlantas "Thrashers", kuras rindās nākamajās divās sezonās aizvadīja 25 spēles, pārējo laiku pavadot AHL klubā Čikāgas "Wolves". 2003. gadā viņš nonācā Kolumbusas "Blue Jackets" sistēmā, pašā "Blue Jackets" aizvadot vienīgi 48 spēles. 2007. gada 26. janvārī viņš tika aizmainīts uz Anahaimas "Ducks", kas vēlāk izcīnīja Stenlija kausu. Hartigana vārds gan uz tā netika iegravēts, jo hokejists nebija aizvadījis minimālo nepieciešamo spēļu skaitu. 16. jūlijā viņš parakstīja vienas sezonas līgumu ar Detroitas "Red Wings". "Red Wings" izcīnīja Stenlija kausu, taču arī šoreiz Hartigana vārds uz tā netika iegravēts.

2008.—2009. gada sezonu M. Hartigans aizvadīja jaunizveidotās Kontinentālās hokeja līgas kluba Rīgas "Dinamo" rindās. 2009. gada 25. jūnijā viņš parakstīja līgumu ar citu KHL klubu Maskavas "CSKA". Pirms KHL 2010.-2011. gada sezonas viņš atgriezās Rīgas "Dinamo". 2010. gada 27. septembrī viņš tika atzīts par KHL nedēļas labāko uzbrucēju.

2011.—12. gada sezonu hokejists uzsāka Šveices hokeja līgas kluba HC Rapperswil rindās, taču noslēdza Zviedrijas Elitsērijas klubā Linköpings HC. Pēc sezonas beigām viņš noslēdza profesionālā spēlētāja karjeru.

## Karjeras statistika

## Atsauces

## Ārējās saites
* 
* The Internet Hockey Database profils 

### Intervijas
* Divi gadi vēsturē - Marks Hartigans
Rotācijas ķermenis

thumb|Rotācijas ķermenis griežot y=sin(x) taisni
**Rotācijas ķermenis** ir telpas daļa, ko var iegūt, griežot plaknes līkni ap taisni, kura atrodas griežamās līknes plaknē. 

## Piemēri

* Cilindrs ir rotācijas ķermenis, kas izveidojas taisnstūrim rotējot ap taisni, uz kuras atrodas viena no tā malām.
* Konuss ir rotācijas ķermenis, kas izveidojas taisnleņķa trijstūrim rotējot ap taisni, uz kuras atrodas viena no tā katetēm.
* Nošķelts konuss ir rotācijas ķermenis, kas izveidojas taisnleņķa trapecei rotējot ap taisni, uz kuras atrodas trapeces īsākā sānu mala.
* Sfēra ir rotācijas ķermenis, kas izveidojas riņķa līnijas pusei rotējot ap taisni, uz kuras atrodas riņķa līnijas diametrs.

## Skatīt arī
* Tors
* Katenoīds

## Atsauces
Babilonijas trimda

**Babilonas trimda**, **Babilonijas trimda** (arī **Bābeles gūsts**) attiecas uz senebreju deportāciju no senās Jūdejas ķēniņvalsts uz Babiloniju 6. gadsimtā pirms mūsu ēras.

## Priekšvēsture
Jūdejas ķēniņvalsts pastāvēja no aptuveni 930. gada p.m.ē - 586. gadam p.m.ē. Tā izveidojās pēc tam, kad pēc valdnieka Zālamana nāves viņa mantinieka neprasmīgās valdīšanas dēļ sadalījās senā Izraēlas ķēniņvalsts. Jūdas cilts savulaik bija izvēlējusies Dāvidu par valdnieku un viņa dinastija turpināja valdīt arī Jūdejas ķēniņvalstī.

## Trimda
Jūdejas ķēniņvalsti 586. gadā p.m.ē Nebukadnecara II vadībā iekaroja babilonieši, nopostīja Jeruzalemes templi un iedzīvotājus deportēja uz Babiloniju. Pēc tam kad Persijas impērija sagrāva Babiloniju, tās valdnieks Kīrs II 539. gadā p.m.ē. deva atļauju ebrejiem atgriezties savā senču zemē. Bībelē aprakstīts, ka atgriezties izvēlējušies 40 000 ebreju, bet daļa palika Babilonijā.

## Atgriešanās
Pēc Kīra II atļaujas 40 000 - 120 000 ebreju Ezras vadībā atgriezās savā senču zemē. Jau pirms Jūdejas sagrāves Asīrija bija iekarojusi Izraēlas valsti un tās iedzīvotājus aizvedusi trimdā. Šo desmit cilšu liktenis nav zināms. Tāpēc Ezras vadītie ebreji faktiski bija pēdējie no sākotnējo divpadsmit cilšu ebrejiem.

Kad viņi atgriezās *Apsolītajā zemē*, tur viņi saskārās ar samariešiem, kas piekopa līdzīgu reliģiju. Bībele samariešus apraksta kā svešiniekus, kurus iekarotajā zemē nomitinājuši Asīrijas valdnieki. Teoriju par viņu izcelsmi ir daudz. Iespējams, ka tie vienkārši bija ebreji, kuriem bija laimējies izglābties no deportācijām.

## Trimdas nozīme ebreju tautas vēsturē
Babilonas trimda un tai sekojošā atgriešanās Izraēlā tiek uzskatīti par vienu no svarīgākajiem notikumiem ebreju un Dieva attiecībās. Ebreji jau reiz tika izglābti no Ēģiptes verdzības un ievesti *[[Apsolītā zeme|Apsolītajā zemē]]*. Babiloniešu iekarojumi, Zālamana tempļa nopostīšana, trimda un tai sekojošās atgriešanās tiek uztverts kā Dieva sods. Taču pēc soda Dievs atkal ļauj ebrejiem atgriezties Apsolītajā zemē.

Pēc abu ķēniņvalstu iekarošanas un iedzīvotāju deportācijām beidza pastāvēt senais izraēļu dalījums divpadsmit ciltīs. Trimda arī uzskatāma par ebreju diasporas sākumu, jo pēc tās aizvien lielāks ebreju skaits dzīvoja ārpus *Apsolītās zemes* robežām.
Gustavs Feigmanis

**Gustavs Feigmanis** (1885, Dundagas pagastā - 1941?) bija Latvijas Republikas Valsts kontroles departamenta direktors. Apcietināts un izsūtīts uz Krieviju 1941. gada 14.jūnijā. Stokholmas ložas „Den Nordiska Första” brālis. Stokholmas Andreja ložas „Den Nordiska Cirkeln” brālis (1938).

## Ārējās saites
* Valsts Drošības komitejas izsūtīšanas lieta
Stokholmas Andreja loža "Den Nordiska Cirkeln"

**Stokholmas Andreja loža "Den Nordiska Cirkeln"** ir vecākā Zviedrijas Andreja loža, kura aptver zviedru brīvmūrnieku rituāla ceturto un piekto grādu.

## Vēsture

Par ložas dibinātāju uzskata Kārli Frīdrihu Eklefu (*Carl Fredrik Eckleff*), kas 1756. gada 30. novembrī kopā ar galma padomnieku Johanu fon Harenu, kas kļuva par ložas vadītāju, un juvelieri Andreju Lijdbergu (*Andreas Lijdbergh*) nodibināja Stokholmas Skotu rituāla ložu ar nosaukumu "l'Innocente". Zviedrijas lielloža tika dibināta vēlāk, 1760. gadā, un tai sākotnēji nebija ietekmes pār skotu un kapitula grādiem. Vienīgi pēc 1774. gada, kad par Zviedrijas lielložas lielmeistaru kļuva troņmantnieks Sēdermanlandes hercogs Kārlis (1748-1818, vēlākais Zviedrijas karalis Kārlis XIII), arī augstākie zviedru rituāla grādi nonāca viņa tiešā pakļautībā.

Pēc Latvijas sūtņa Zviedrijā un vēlākā Latvijas nacionālās valdības ārkārtējo pilnvaru nesēja ārzemēs Kārļa Reinholda Zariņa (1879-1963) ierosmes no 1928. līdz 1938. gadam vairāk nekā vairāki Latvijas pilsoņi no Stokholmas Jāņa ložas „Den Nordiska Första” tika paaugstināti augstākos grādos un uzņemti Andreja ložā "Den Nordiska Cirkeln" un pat Stokholmas ordeņa kapitulā. Starp viņiem ir pieminami diplomāti Alfrēds Bīlmanis un Vilhelms Munters, mācītājs Roberts Slokenbergs, Valsts kontroles departamenta direktors Gustavs Feigmanis, advokāts un politiķis Mārtiņš Antons, arheologs un Austrumu filoloģijas profesors Francis Balodis. 

## Ārējās saites
* Ložas mājas lapa ar ģerboni
Mišna

**Mišna** ( — 'atkārtošana') ir ievērojams rabīniskā jūdaisma pamatkodekss un pirmais rakstu avots, kurā apkopota nerakstītā, mutvārdu Tora.

Tā tapusi kā rabīnu diskusiju rezultāts pēc Jeruzalemes tempļa sagraušanas 70. gadā. Aptuveni 200. gadā rabīns Juda ha-Nasi rediģēja un izveidoja Mišnas rakstīto versiju. Tajos gados ebreju vajāšanas, kā arī tempļa sagrāve un kulta ceremoniju pārtraukšana radīja risku, ka daudzi no jūdaisma likumiem tiks aizmirsti.

Mišnā nav jaunu likumu, bet tā kalpo kā seno ebreju tradīciju un likumu apkopojums. Talmūdā rakstīts, ka viedokļi, kuriem nav atsauces, ir rabīna Meira viedokļi, tādējādi atbalstot teoriju, ka viņš bijis kādas agrīnas Mišnas versijas autors. Rabīns Juda ha-Nasi pirmais esot publicējis Mišnu, taču pastāv dalīts viedoklis jautājumā par to, vai viņš tiešām pierakstīja Mišnu, vai arī izveidoja mutisku versiju, kas bija jāiemācās no galvas.

## Saturs
Mišnā apkopoti tradicionālie mutvārdu likumi un tradīcijas. Aptuveni 170 gadu laikā tos apkopoja piecas rabīnu paaudzes. Lielākā daļa viedokļu tiek apkopoti bez atsauces uz konkrētu rabīnu, izņemot gadījumus, kad pastāv dažādi viedokļi. Mišna sastāv no sešām sadaļām, katrā no kurām ir 7—12 atsevišķi traktāti. Kopā to ir 63. Saturs ir veidots atbilstoši konkrētai tēmai.

* Zeraim (Sēklas), 11 traktāti par lūgšanām, svētībām un lauksaimniecības likumiem.
* Moed (Svētki) 12 traktāti par svētku un sabata likumiem.
* Našim (Sievietes) 7 traktāti par laulībām, šķiršanos un ģimenes dzīvi.
* Nezikin (Zaudējumi) 10 traktāti par civilo un krimināllikumu, tiesu un zvērestu lietošanu.
* Kodašim (Svētlietas) 11 traktāti par kulta upurēšanas ceremonijām, Tempļa ceremonijām un pārtikas noteikumiem.
* Tohorot (Šķīstība) 12 traktāti par šķīstības un nešķīstības likumiem, priesteru šķīstību un menstruāciju laiku.

## Ārējās saites
Ričards Čīzs

**Ričards Čīzs un ''Lounge Against the Machin''e** () ir ASV mūzikas grupa, kas *[[lounge]]* mūzikas stila aranžējumā un parasti parodējot oriģinālos izpildītājus atskaņo dažādas populāras roka, repa, smagā metāla un popmūzikas dziesmas. Laika posmā no 2000. līdz 2008. gadam grupa ir izdevusi septiņus albumus un spēlējusi simtos koncertu ASV, divos koncertos Eiropā un vairākas reizes uzstājusies televīzijā.

## Diskogrāfija
* *Lounge Against the Machine* (2000)
* *Tuxicity* (2002)
* *I'd Like a Virgin* (2004)
* *Aperitif for Destruction* (2005)
* *The Sunny Side of the Moon: The Best of Richard Cheese* (2006)
* *Silent Nightclub* (2006)
* *Dick at Nite* (2007)

Saskaņā ar oficiālo mājaslapu šobrīd grupa strādā pie 3 jauniem albumiem, kas tiks izdoti 2009. gada laikā:
* *Viva La Vodka*
* *Lavapalooza* 
* *OK Bartender*
Peldēšana 2008. gada vasaras olimpiskajās spēlēs — 200 metri brīvajā stilā sievietēm

Sacīkstes **200 metru peldēšanā brīvajā stilā sievietēm** notika no 11. līdz 13. augusta. Sacīkstēm kvalificējās 46 sportistes. Zelta medaļu izcīnīja Itālijas peldētāja Federika Pellegrīni

## Medaļu ieguvēji

## Priekšsacīkstes
Priekšsacīkstes tika aizvadītas 8 grupās. 16 labāko rezultātu uzrādītājas kvalificējās pusfinālam.

## Pusfināls
Pusfināls tika aizvadīts 2 grupās. 8 labāko rezultātu uzrādītājas kvalificējās finālam.

## Fināls
Stokholmas Jāņa loža "Den Nordiska Första"

**Stokholmas Jāņa loža "Den Nordiska Första"** () ir pati vecākā Zviedrijas brīvmūrnieku loža, ko ar nosaukumu *St. Jean Auxiliaire* (Svētais Jānis Kristītājs) dibinājis grāfs Wrede Sparre 1735. gadā. Savu tagadējo nosaukumu **Ziemeļu pirmā sv. Jāņa loža** tā ieguva 1799. gadā pēc Zviedrijas lielložas lielmeistara Sēdermanlandes Kārļa (*Karl av Södermanland*, vēlākā Zviedrijas karaļa Kārļa XIII) iniciatīvas. 
Pēc Latvijas sūtņa Zviedrijā un vēlākā Latvijas nacionālās valdības ārkārtējo pilnvaru nesēja ārzemēs Kārļa Reinholda Zariņa (1879-1963) ierosmes no 1928. līdz 1938. gadam vairāk nekā astoņi Latvijas pilsoņi tika uzņemti Stokholmas ložā „Den Nordiska Första” un daži no viņiem paaugstināti augstākos grādos Andreja ložā "Den Nordiska Cirkeln" un pat Stokholmas ordeņa kapitulā. Starp viņiem ir pieminami diplomāti Alfrēds Bīlmanis, Kārlis Ducmanis un Vilhelms Munters, mācītājs Roberts Slokenbergs, Valsts kontroles departamenta direktors Gustavs Feigmanis, arheologs un Austrumu filoloģijas profesors Francis Balodis. 

## Ārējās saites
* Ložas mājas lapa ar ģerboni
SKS 18. ekspedīcija

**SKS 18. ekspedīcija** (;  jeb *ISS-18*) bija Krievijas un ASV rīkota kosmonautu ekspedīcija uz Starptautisko kosmosa staciju (SKS). Kosmosa kuģis Sojuz TMA-13 startēja  07:01 UTC,  saslēdzās ar staciju.  notika oficiāla stacijas vadības pārņemšana no vecās komandas.

## Apkalpe
### Pirmā daļa (2008. gada oktobris — novembris)
* Maikls Finks (*Michael Fincke*) komandieris, 
* Jurijs Lončakovs (*Юрий Валентинович Лончаков*) lidojuma inženieris, 
* Gregorijs Šamitofs (*Gregory Chamitof*) lidojuma inženieris 

### Otrā daļa (2008. gada novembris — 2009. gada marts)
* Maikls Finks
* Jurijs Lončakovs
* Sandra Magnusa (*Sandra Magnus*) lidojuma inženieris 

### Trešā daļa (2009. gada marts — aprīlis)
* Maikls Finks
* Jurijs Lončakovs
* Koiči Vakata (若田 光, *Wakata Kōichi*) lidojuma inženieris 

## Rezerves apkalpe
* Genādijs Padalka komandieris, Krievija (Lončakova aizvietošanai)
* Maikls Berets lidojuma inženieris, ASV (Finkam)
* Timotijs Kopra lidojuma inženieris, ASV (Čemitofam)
* Nikole Stota lidojuma inženieris, ASV (Magnusai)
* Soiči Noguči lidojuma inženieris, ASV (Vakatam)

## Iziešanas atklātā kosmosā

## Atsauces

## Ārējās saites
* 18. ekspedīcija NASA mājas lapā 
* 18. ekspedīcija Eņergija mājas lapā
SKS 15. Krievijas viesekspedīcija

**SKS 15. Krievijas viesekspedīcija** ( jeb *ЭП-15*) bija Krievijas rīkota īslaicīga kosmonauta ekspedīcija uz Starptautisko kosmosa staciju (SKS).

Viesekspedīcija startēja  ar kosmosa kuģi *[[Sojuz TMA-13]]*, un tās apkalpe ir kosmonauts otrajā paaudzē Ričards Geriots.
Kopā ar viņu ar Sojuz TMA-13 uz staciju tika nogādāti arī SKS 18. ekspedīcijas apkalpes locekļi Maikls Finks un Jurijs Lončakovs.

Uz zemi kosmonauts atgriezās  kosmosa kuģa *[[Sojuz TMA-12]]* nolaižamajā aparātā kopā ar SKS 17. ekspedīcijas apkalpes locekļiem Sergeju Volkovu un Oļegu Konoņenko.

## Apkalpe
### Pamatapkalpe
* Ričards Geriots (*Richard Garriottr*) — lidojuma dalībnieks, 

### Rezerves apkalpe
* Niks Heliks (*Nik Halik*) — lidojuma dalībnieks, 

## Ārējās saites
* 15. viesekspedīcijas apraksts
Baznīcslāvu valoda

**Baznīcslāvu valoda**, **senslāvu valoda**, **senbulgāru valoda** jeb **senmaķedoniešu valoda** bija senākā literārā slāvu valoda, kas tika attīstīta uz Saloniku reģiona 9. gs. slāvu dialekta pamata. Galveno ieguldījumu valodas attīstībā deva Bizantijas grieķu misionāri Kirils un Metodijs, kas šajā valodā veica Bībeles un citu rakstu tulkojumus no grieķu valodas. Baznīcslāvu valoda joprojām tiek lietota kā vairāku slāvu tautu pareizticīgo baznīcu liturģiskā valoda.

## Atsauces

## Ārējās saites

* Baznīcslāvu valoda (Teksasas Universitāte)
Johans Ādolfs fon Ungerns-Šternbergs

Barons **Johans Ādolfs fon Ungerns-Šternbergs** (*Johann Adolph von Ungern-Sternberg*, 1726 - 1793) bija Urgas muižas (*Orgishof*) īpašnieks, Vidzemes guberņas tiesnesis (1782-84), Vidzemes landrāts.

## Dzīvesgājums
Dzimis 1726. gada 5. jūlijā barona Volmāra fon Ungerna-Šternberga un viņa sievas Ievas, dzim. fon Melinas, ģimenē. Jau 16 gadu vecumā 1742. gadā uzsāka militāro karjeru Polijas karaļa Augusta III armijā, pēc tam 1747. gadā pārgāja Krievijas ķeizarienes Elizabetes dienestā, kur ieguva majora pakāpi.

1749. gadā Kārķu muižā (*Karkel*) apprecējās ar Ērģemes (*Ermes*) muižas īpašnieka meitu Šarloti Margaretu de la Bari (*de la Barre*) un ieguva īpašumā Ungurpils (*Pürkel*)  un Alojas (*Allendorf*) muižas (1749-1760).

No 1759. gada viņš bija Vidzemes landrāts (1759-72), galma tiesas asesors un vienlaicīgi evaņģēliski luteriskās baznīcas priekšstāvis (*Oberkirchenvorsteher*).  1765. gadā kā Vidzemes virskonsistorijas prezidenta vietnieks viņš 1765. gada Vidzemes landtāgā nāca ar priekšlikumu veikt skolu reformu. 
Katrīnas II valdīšanas laikā 1767. gadā kā Vidzemes deputāts darbojās likumdošanas komisijā Peterburgā un Maskavā. 
 
1769. gadā viņu ievēlēja par Vidzemes galma tiesas (*Hofgericht*) prezidentu. no 1783. gada viņš bija Rīgas vietniecības tiesas loceklis.

Miris 1793. gada 30. novembrī Rīgā.

## Sabiedriskā darbība
Johans Ādolfs fon Ungerns-Šternbergs bija Rīgas brīvmūrnieku ložas „Castor” meistara vietnieks (1784-1785), krēsla meistars (1786-1791). Viņš un viņa dēli Vilhelms Frīdrihs fon Ungerns-Šternbergs, Voldemārs Johans fon Ungerns-Šternbergs, Gustavs Ādolfs fon Ungerns-Šternbergs un Kārlis Fabiāns fon Ungerns-Šternbergs veidoja brīvmūrnieku ložu "Apollo" un "Castor" kodolu.

## Atsauces
Chu

***Chu*** var būt:

* baznīcslāvu valodas ISO 639-2 un ISO 639-3 kods;
* Stīvens Ču (*Steven Chu*; 1948) — ASV fiziķis, Nobela prēmijas laureāts.
Tolstojs

**Tolstojs** (; sieviešu dzimtē **Tolstaja** *(Толстая)*) ir krievu cilmes uzvārds. Cilvēki ar šo uzvārdu:
*Aleksejs Konstantinovičs Tolstojs (*Алексей Константинович Толстой*, 1817—1875) — krievu rakstnieks;
*Aleksejs Nikolajevičs Tolstojs (*Алексей Николаевич Толстой*, 1883—1945) — krievu rakstnieks;
* Ļevs Tolstojs (*Лев Николаевич Толстой*; 1828—1910) — krievu rakstnieks.
Maiju valodas

thumb|235px|Maiju valodās runājošo cilvēku apdzīvotā teritorija iekrāsota zaļā krāsā.
**Maiju valodas** ir valodu saime, kurā runā Centrālamerikas iedzīvotāji. Maiju valodās runā vismaz 6 miljoni maiju indiāņu, kuri galvenokārt dzīvo Gvatemalā, Meksikā un Belizā. 1996. gadā Gvatemalā formāli tika atzīta 21 maiju valoda, savukārt Meksikā vēl astoņas.

## Skatīt arī
* Maiju civilizācija

## Atsauces un piezīmes
Voldemārs Johans fon Ungerns-Šternbergs

**Voldemārs Johans fon Ungerns-Šternbergs** (*von Ungern-Sternberg*, 1753—1796) bija Vidzemes muižnieks un Krievijas Impērijas armijas pulkvedis. Viņš bija Rīgas brīvmūrnieku ložas „Apollo” brālis 5. grādā (1785).
Florensa Naitingeila

**Florensa Naitingeila** (, , dzimusi , mirusi ) bija angļu sociālo reformu ieviesēja, statistiķe un mūsdienu veselības aprūpes pilnveidotāja.

## Dzīvesgājums
Florensa Naitingeila ir dzimusi  Florencē, kam par godu vecāki viņai iedeva šādu vārdu. Viņas tēvs bija Viljams Naitingeils, bet māte — Frānsisa Naitingeila (dzimusi Smita). Florensas Naitingeilas vecāki daudz ceļoja, sevišķi pa Eiropu. Šiem ceļojumiem bija liela nozīme Florensas attīstībā. Jau agrā bērnībā viņai radās interese par slimnieku kopšanu un to aprūpi. Tādēļ Florensa Naitingeila nolēma apgūt medmāsas profesiju un devās uz Vācu Savienību (mūsdienu Vāciju).

1854. gadā, Krimas kara laikā, Apvienotās Karalistes valdība aicināja Florensi Naitingeilu doties uz Krimu, lai viņa veiktu un vadītu ievainoto karavīru aprūpi. Kara hospitālis atradās Turcijas pilsētā Skutari (mūsdienās Stambulas apkaime), tālu prom no kara darbības lauka. Florensa Naitingeila ieradās Skutari kopā ar trīsdesmit astoņām citām māsām, pārsvarā tās bija mūķenes un slimnieku uzraudzītājas. Šo sieviešu sastāvā bija arī labi situētas sabiedrības dāmas, kuras gribēja sniegt savu atbalstu karā cietušajiem karavīriem.

Kaut arī mūsdienu komentētāji uzskata, ka Naitingeilas sasniegumi Krimas kara laikā tika pārspīlēti, jāatzīst, ka viņas turpmākā darbība deva milzīgu ieguldījumu sieviešu profesionālās izglītības jomā. 1860. gadā Florensa Naitingeila lika pamatus profesionālai medmāsu skolai pie Svētā Toma slimnīcas, kas kļuva par pirmo laicīgo medmāsu skolu pasaulē. Patlaban šī skola ir Londonas Karaliskās koledžas sastāvdaļa, turklāt jaunās medmāsas nodod Naitingeilas zvērestu līdzīgi tam, kā jaunie dakteri nodod Hipokrata zvērestu. Arī augstākā starptautiskā medmāsu balva nosaukta par Naitingeilas medaļu. Vēl Naitingeilas darbība ietvēra virkni sociālo reformu visos britu sabiedrības slāņos, kas bija vērstas uz veselības aprūpes uzlabošanu. Naitingeila lika uzsvaru uz higiēnas ievērošanu, sākot ar roku mazgāšanu, kas kara hospitāļos palīdzēja ievērojami samazināt mirstību. Florensa tāpat uzsvēra nepieciešamību ne tikai rūpīgi kopt ievainotos, bet arī tos kārtīgi ēdināt. Viņas mērķtiecīgā darbība turpmāk palīdzēja samazināt kareivju nāves gadījumus dienesta laikā miera apstākļos.

Bez iesaistīšanās veselības aprūpes jomā, Naitingeila sniedza lielu ieguldījumu statistikas grafiskā reprezentēšanā, kura tolaik bija izgudrojums, bet mūsdienās nedaudz pārveidotā veidā tiek izmantota kā riņķa histogramma.

## Atsauces

## Ārējās saites
Navatlu valoda

thumb|235px|Navatlu valodas teksts, kurš rakstīts ar latīņu alfabēta burtiem
**Navatlu valoda** (, , , , , ), bieži saukta arī par **acteku valodu**, ir valodu un dialektu grupa Vidusamerikā, viena no utoacteku valodām. Tajā runā navas cilšu pārstāvji - aptuveni 1,5 miljoni, no kuriem lielākā daļa ir Meksikas iedzīvotāji.

## Ārējās saites
Gustavs Ādolfs fon Ungerns-Šternbergs

Barons **Gustavs Ādolfs fon Ungerns-Šternbergs** (, 1760—?) bija Krievijas Impērijas armijas ģenerālmajors, Vidzemes muižnieks. Kopā ar saviem radiniekiem Vilhelmu Frīdrihu fon Ungernu-Šternbergu un Voldemāru Johanu fon Ungernu-Šternbergu  veidoja Rīgas brīvmūrnieku ložas „Apollo” kodolu.
Rongorongo

thumb|178px|Rongorongo rakstu zīmes.

**Rongorongo**, arī **rongo-rongo**, ir uz koka dēlīšiem rakstīti hieroglifi, kurus atklāja 19. gadsimtā Lieldienu salā un šie hieroglifi tika izmantoti rakstīšanai. Hieroglifi pēc ārējā izskata ir daļēji simboliski, daļēji ģeometriski. Kopā ir ap 800 atšķirīgu zīmju. Mūsdienās vēl nav līdz galam noskaidrots, vai hieroglifs apzīmēja kādu konkrētu vārdu vai izteiksmes veidu. Rongorongo rakstu zīmes tika rakstītas uz toromiro koka. Ir atrasti un muzejos glabājas tikai 25 šādi dēlīši.
Kafija

**Kafija** (; , *qahwa*) ir karsts dzēriens, kas tiek gatavots no grauzdētām kafijkoku (*Coffea*) sēklām, kafijas pupiņām. Tas parasti ir populārs dzēriens brokastīs vai "kafijas pārtraukumos" darbā. Tā satur no viena līdz diviem procentiem kofeīna, kas stimulē centrālo nervu sistēmu.

Kafijas pupiņas iegūst vairāk nekā 70 valstīs, galvenokārt Āfrikā, Dienvidaustrumāzijā un Latīņamerikā, no divu sugu kafijkokiem: *[[Coffea arabica]]* (Arabika) un *[[Coffea canephora]]* (Robusta). Kafijkoku dzimtene ir Etiopija. Pasaulē zināmas vairāk nekā 60 kafijkoku šķirnes. Labākās kafijas audzēšanas vietas ir sastopamas tropiskajā klimata joslā, un viena no šādām vietām ir Brazīlija, kur katru gadu tiek ievākts visvairāk kafijpupiņu. Tur ir ierīkotas lielākās kafijas plantācijas pasaulē, dažās no tām ir miljoniem koku, un tās plešas daudzu kilometru garumā. Kafiju pazina jau apmēram 1000 gadus pirms mūsu ēras. Eiropā tā parādījās 16. gadsimtā. Latvijā kafija parādījās 19. gadsimta otrajā pusē.

## Ražošana
Visvairāk kafijas pupiņu iegūst Brazīlijā, Vjetnamā, Indonēzijā un Kolumbijā. 10 lielākās valstis pēc ievāktā kafijpupiņu daudzuma veido 79,8% no visas pasaules kafijpupiņu tirgus. Savukārt Brazīlijā iegūst aptuveni 22% no visas kafijpupiņu ražas.

[235px|thumbnail|Valstis, kur iegūst visvairāk kafijpupiņu. Tumši zaļā krāsā ir iekrāsotas valstis, kur vairumā iegūst [robusta kafiju, dzeltenā krāsā — arabika, bet gaiši zaļā krāsā — abu kafiju veidu sadalījums ir līdzīgs]]

## Kafijas psihotropās īpašības

## Kafijas gatavošana
[thumb|300px|[Espreso gatavošana]]
Lai pagatavotu kafiju, ir nepieciešamas samaltas kafijpupiņas. Lai to izdarītu, nepieciešamas kafijas dzirnaviņas vai kafijas automāts. Otrs variants ir nopirkt jau samaltu kafiju. Pēc tam kafijai ir jāuzlej verdošs ūdens un tai jāļauj 1—2 minūtes ievilkties. Pēc vajadzības var pievienot arī cukuru un/vai pienu. Kafijas pagatavošanai mūsdienās arvien vairāk tiek izmantoti kafijas automāti.

Maltās kafijas vietā plaši tiek izmantota arī šķīstošā kafija.

## Skatīt arī
* Enerģijas dzēriens
* *[[Kopi Luwak]]*
* Turku kafija
* Tēja
* Mate

## Atsauces

* Types of Coffee. Most popular coffee types. (en)
Maldīviešu valoda

**Maldīviešu valoda** jeb **divehi** ir indoāriešu saimes valoda, kurā runā vairāk nekā 300 000 cilvēku Maldīvu salās un ziemeļos no tām esošajā Indijai piederošajā Minikojā, kur to sauc par mahlu. Maldīviešu valoda ir tuvu radniecīga singāļu valodai. Valodas attīstību ietekmējušas dažādas valodas, no kurām nozīmīgākā ir arābu valoda. Citas ir malajālama, franču, persiešu, portugāļu un angļu valoda.

No maldīviešu valodas cēlies tāds vispārzināms termins kā atols (*atolhu*).

## Ārējās saites

* Valodu un vēstures pētījumu valsts centrs
Sandro Munari

**Sandro Munari** (; dzimis  Kavardzerē, Itālijā, miris ) bija itāļu sacīkšu pilots. Viņš piedalījās rallija sacensībās un ir pirmais pasaules čempions rallijā. Šo titulu viņš izcīnīja . gadā.

Savu karjeru Munari uzsāka 1965. gadā. Viņš uzvarēja Itālijas rallija čempionātā 1967. un 1969. gadā, savukārt 1973. gadā kļuva par Eiropas rallija čempionu. 1972. gadā Munari pirmoreiz uzvarēja Montekarlo rallijā. Lielu daļu savu uzvaru Sandro Munari izcīnīja ar *[[Lancia Stratos]]* automobili, ar kuru viņš arī trīs reizes pēc kārtas (—) uzvarēja Montekarlo rallijā. Karjeras beigās itālis pilotēja *[[Fiat 131]]*.

Viņam bijuši dažādi stūrmaņi. Uzvaras izcīnījis kopā ar Mario Manuči un Silvio Maigu.

## Ārējās saites
Kerija

**Kerija** var būt:

;Uzvārds
* Meraija Kerija (*Mariah Carey*; dzimusi 1969. gadā) — amerikāņu mūziķe un aktrise

;Vārds
* Kerija Andervuda (*Carrie Underwood*; dzimusi 1983. gadā) — amerikāņu dziedātāja, dziesmu autore un aktrise
* Kerija Anna Mosa (*Carrie-Anne Moss*, dzimusi 1967. gadā) — Kanādas aktrise
* Kerija Fišere (*Carrie Fisher*; 1956—2016) — amerikāņu aktrise, romānu rakstniece un scenāriste
* Kerija Maligana (*Carey Mulligan*; dzimusi 1985. gadā) — angļu aktrise
* Kerija Rasela (*Keri Russell*; dzimusi 1976. gadā) — amerikāņu aktrise
* Kerija Volša (*Kerri Walsh*; dzimusi 1978. gadā) — amerikāņu pludmales volejboliste

;Izklaide un kultūra
* "Kerija" (*Carrie*) — 1976. gada ASV šausmu filma
* "Kerija" (*Carrie*) — 2013. gada ASV šausmu filma
* "Māsa Kerija" — Raimonda Paula, Kārļa Pamšes un Jāņa Petera mūzikls

## Skatīt arī
* Kerijs